തീ പാറിക്കാന് മമ്മൂട്ടിയെത്തുന്നു ഭീഷ്മപര്വം പുതിയ പോസ്റ്റര് മമ്മൂട്ടിയുടെ എഴുപതാം പിറന്നാളിനോടനുബന്ധിച്ച് ഭീഷ്മപര്വത്തിന്റെ പുതിയ പോസ്റ്റര് പുറത്തുവിട്ടിരിക്കുകയാണ് അണിയറപ്രവര്ത്തകര്. നിമിഷ നേരം കൊണ്ടാണ് അമല് നീരദ് ഒരുക്കുന്ന ചിത്രത്തിന്റെ പോസ്റ്റര് വൈറലാകുന്നത്. മമ്മൂട്ടി അവതരിപ്പിക്കുന്ന നായക കഥാപാത്രത്തിന്റെ ഒരു സംഘട്ടനരംഗത്തിന്റെ ചിത്രീകരണമാണ് പോസ്റ്ററില്. ഭീഷ്മ വര്ധന് എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നതെന്ന് നേരത്തെ റിപ്പോര്ട്ടുകള് പുറത്തുവന്നിരുന്നു. അമെരിക്കന് സംവിധായകന് ആന്ഡി വാര്ഹോളിന്റെ സമയം എപ്പോഴും മാറുമെന്ന് അവര് പറയുന്നു, പക്ഷേ നിങ്ങള് അവ സ്വയം മാറ്റണം എന്ന ഉദ്ധരണി പങ്കുവച്ചാണ് അമല് നീരദ് പോസ്റ്റര് പങ്കുവച്ചിരിക്കുന്നത്. ഗ്യാങ്സ്റ്റര് ചിത്രമായ ഭീഷ്മപര്വം അമല് നീരദ് പ്രൊഡക്ഷന്സ് തന്നെയാണ് നിര്മിക്കുക. നവാഗതനായ ദേവ്ദത്ത് ഷാജിയും അമല് നീരദും ചേര്ന്നാണ് ചിത്രത്തിന്റെ തിരക്കഥയൊരുക്കുന്നത്. ആനന്ദ് സി ചന്ദ്രനാണ് ചിത്രത്തിന്റെ ക്യാമറ. എഡിറ്റ് വിവേക് ഹര്ഷന്. സുഷിന് ശ്യാമാണ് സംഗീതം. മമ്മൂട്ടിക്കൊപ്പം തബു, സൗബിന് ഷാഹിര്, ശ്രീനാഥ് ഭാസി, നദിയ മൊയ്തു, ഷൈന് ടോം ചാക്കോ തുടങ്ങിയവരും അണിനിരക്കുന്നുണ്ട്. ബിഗ് ബി പുറത്തിറങ്ങി 14 വര്ഷത്തിനു ശേഷം എത്തുന്ന അമല് നീരദ്മമ്മൂട്ടി ചിത്രം ഫെബ്രുവരിയിലാണ് പ്രഖ്യാപിച്ചത്. ചിത്രത്തിനായുള്ള കാത്തിരിപ്പിലാണ് സിനിമ പ്രേമികളും ആരാധകരും.